Trelis/gawiki huggingface dataset:
Druga dearthóra. Is éard atá i gceist le drugaí dearthóra nó 'siabhráin dhleathacha' ('legal highs') uaireanta ná drugaí saorga, cosúil le hamfataimíní, nach bhfuil faoi réir an dlí. 
Dearann ceimiceoirí iad le struchtúr rud beag difriúil ó na drugaí atá clúdaithe is toirmiscthe ag an dlí, ach bíonn a bhfeidhmeanna inchurtha leis na drugaí rialaithe. 
Déantar na drugaí faoi rún, agus dáiltear ar na sráideanna iad trí shiopaí beaga nó fiú díoltóirí mídhleathacha drugaí. 
Tá fíorbheagán eolais faoi céard atá istigh iontu. Chomh maith leis na baoil a bhaineann le mí-úsáid drugaí, bíonn truaillithe baolacha eile sna drugaí dearthóra seo uaireanta. Tá fhios againn go bhfuil siad ábalta a bheith ina n-údar do chliseadh duánach, fadhbanna leis an chroí, paranóia agus taomanna. Tá táirgeadh, dáileadh is úsáid na n-ábhar seo ag dul i méid an t-am ar fad.
Drugaí frithbhaoth-thonnán. Is éard atá i gceist le drugaí frithbhaoth-thonnán (Béarlaː "anticonvulsants") ná drugaí chun an titimeas a shrianadh. Is frithbhaoth-thonnach na suaimhneasáin uile má úsáidtear dáileog mhór, ach tá drugaí ar leith níos fearr chuige, mar atá féineabarbatón, féineatóin, valpróáit sóidiam, is clónaiseapam. 
Stair.
Ba é bróimíd photaisiam an chéad druga frith-thitimis a úsáideadh. An lia Sasanach Charles Locock (1799-1875) a thug isteach í i 1857, ar an tuiscint gur chuir sí srian ar libídeo (mheastaí ag an am go raibh baint idir titimeas is gníomhú gnéasach). An chéad dul chun cinn suntasach ab ea tabhairt isteach an fhéineabarbatóin sa Ghearmáin i 1912.
Drugaí thar an gcuntar. Is éard atá i gceist le drugaí thar an gcuntar (Béarlaː "over the counter medication") ná drugaí atá ceadaithe le ceannach díreach sa siopa cógaiseora gan oideas dochtúra, cosúil le haspairín. 
Bíonn deacrachtaí leis na drugaí seo ó am go chéile nuair a úsáidtear iad go neamhoiriúnach, mar shampla trí ródháileog, nó má bhíonn imoibrithe idir iad agus drugaí ar leith faoi oideas.
Drugaí torthúlachta. Is éard atá i gceist le drugaí torthúlachta ná drugaí chun neamhthorthúlacht i mná a chóireáil. 
Éiríonn leo nuair is teip sa sceitheadh is cúis léi. Chuir na drugaí torthúlachta a bhí ann i dtosach tús le cuid mhaith toircheas iolrach, ach na drugaí nua, cosúil le cloimiféin, ní tharlaíonn sé sin leath chomh minic céanna ina gcás siúd. 
Mar sin féin, tarlaíonn leathchúplaí i 10% de na toirchis a fhaigheann cóireáil. Is deacra i bhfad neamhthorthúlacht i bhfir a leigheas.
Druma. Cnaguirlis ceoil ina bhfuil scannán craicinn nó plaisteach (ábhair eile go hannamh) rite ar athshonadóir cuasach nó fráma adhmaid nó miotail. Seinntear é tríd an scannán a bhualadh le bata nó lámh, agus rangaítear drumaí de réir a gcuma (mar shampla, cónach, sorcóireach, cruth orláiste, tiompán) agus líon na scannán (mar shampla, scannán aonair, dé-scannán). Is féidir an tiompán a thiúnadh chuig airde ar leith, tréith annamh i measc na ndrumaí. 
Tá drumaí in úsáid ón aois Neoiliteach, agus faightear iad ar fud an Domhain. Úsáidtear iad chun cumarsáid a dhéanamh thar achar fada agus i searmanais shibhialta is reiligiúnda. Bhí ionad lárnach naofa ag drumaí i sochaithe in allód.
Drumaí bongó. Péire drumaí adhmaid, coirceogach nó sorcóireach, le cinn craicinn nó plaisteacha, a sheinntear leis na lámha. Bíonn an dá bhlaosc nasctha le chéile, agus i gcineálacha ar leith tiúntar chuig airdí difriúla iad. Tháinig siad ó Chúba timpeall 1900, agus úsáidtear ar fud Mheiriceá Laidinigh iad is cuid mhaith áiteanna eile.
James J. Drumm. Ceimicí a saolaíodh i nDún Droma, Contae an Dúin ab ea James J. Drumm (1896-1974). Rinne sé taighde is forbairt cheannródaíoch ar bhatairí alcaileacha chun veaineanna, busanna is traenacha a fhuinnmhiú in Éirinn sna 1930idí-1940idí. D'éirigh go maith le traenacha Drumm ar an tseanlíne idir Baile Átha Cliath is Bré ar feadh 20 bliain.
Drúp. Toradh bog ina mbíonn síol amháin, nó níos mó, cumhdaithe i gciseal clochach. Ar na plandaí bláthacha a tháirgeann drúip tá an jujube, mangó, ológ, aibreog, silín, almóinn, péitseog, pluma, an planda caife, agus an chuid is mó de na crainn pailme.
Duán ceannchosach. Planda ilbhliantúil, go minic le daithín corcra nó cré-umha, dúchasach do chreasa measartha sa leathsféar thuaidh agus an Astráil. Fasann an gas suas le 30 cm ar airde, cearnach i dtrasghearradh, díreach in airde nó ag leathadh. Na duilleoga ubhchruthach i bpéirí urchomhaireacha. Na bláthanna déliopach vialait/gorm, i bhfáinní bailithe, ag cumadh spíce thiubh fhoirceannta. Luibh leighis sa sean-am.
Dubáil. Cuingriú taifead éagsúil is ea dubáil (Béarla: dubbing), scoite i bhfuaimrian ilchodach deireanach i gcomhair scannán reatha nó i dtáirgeadh físe. 
Tugtar "meascadh" ar an bpróiseas freisin. Úsáidtear an téarma céanna don phróiseas ina gcuirtear comhrá labhartha i dteanga eile in ionad an bhunchomhrá chun dréacht dúbailte a tháirgeadh.
Dubh cnámh. Gualach ainmhí a ullmhaítear trí chnámha a théamh i bhfreangán iata. Cuimsíonn sé fosfáití cailciam is maignéisiam chomh maith le carbón, agus úsáidtear é mar ionsúiteán chun ábhair dathaithe a bhaint as leachtanna bia, cosúil le síoróip amh siúcra.
Dúbhoc. Gasail atá dúchasach don India agus an Phacastáin is ea an dúbhoc nó dúbhoc Indiach ("Antilope cervicapra"). Áitríonn sé machairí is scrobarnach. Na fireannaigh fhásta scothdhubh nó donn, le smig bhán, dioscaí bána timpeall na súl, agus an taobh íochtarach bán. Na baineannaigh éadrom donn, gan adharca.
Dúbláil an chiúib. Fadhb chlasaiceach sa mhatamaitic, ciúb a thógáil de thoirt atá dhá oiread toirt ciúib ar leith, gan ach rialóir is compáis a úsáid mar uirlisí chun taobh an chiúib nua a chinneadh. Tá matamaiticeoirí ag plé léi ón 5ú céad RC, ach níor cruthaíodh gur fadhb dho-dhéanta í go dtí an 19ú céad. Saothraíodh tuilleadh cruthuithe ar a dodhéantacht le teicníochtaí nua-aoiseacha na grúptheoirice.
Marcel Duchamp. Péintéir a rugadh i mBlainville na Fraince ab ea Marcel Duchamp (28 Iúil 1887 - 2 Deireadh Fómhair 1968). Bhain Duchamp le cuid mhaith de na gluaiseachtaí nua-aoiseacha, le Ciúbachas is Todhchaíochas, agus bhí ina cheannródaí sa Dadachas. 
D'oibrigh Duchamp ar feadh 8 mbliain ar a shárshaothar "La mariée mise à nu par ses célibataires, même" (An Bhrídeog Nochtaithe ag a Cuid Baitsiléirí, Fiú, 1915-1923).
Dúchan prátaí.  
Is galar é dúchan prátaí nó dúchan na bprátaí. Fungas "Phytophthora infestans" atá freagrach as an ngalar seo. 
Talmhaíocht.
Tá dhá chineál den bhunfhungas ann, "A1" (HERB-1) agus "A2". Méadaíonn an dá chineál ar leith ar mhodh neamhghnéasach, cosúil le méadú sómach. Ach nuair a thagann siad le chéile méadaíonn siad ar mhodh gnéasach, trí leath den ábhar géiniteach a theacht ó fhireannaigh de chineál amháin is an leath eile ó bhaineannaigh den chineál eile. 
Lotnaidicídí agus galarchosc.
Le blianta, tá fungasnimh a dtugtar "meitealacsail" uirthi ar fáil, atá an-éifeachtach ina choinne ach é a spraeáil ar an mbarr in am cuí. 
Tá na saghsanna a thagann as an méadú gnéasach seo an-tógálach, agus níl éifeacht ar bith ag meitealacsail orthu. 
Ó thús na 1980idí, tá A2, agus saghsanna atá frithsheasmhach, i gcoinne na bhfungasnimheanna, ag scaipeadh ar fud an domhain is ag déanamh ar ár mbarra prátaí. 
Tá an trádáil is an taisteal idirnáisiúnta ag cur leis an scaipeadh seo. Tá tionscadal idirnáisiúnta ar siúl chun teacht ar réiteach, prátaí atá frithbheartach i gcoinne an fhungais á saothrú agus, maidir leis na barra féin, córais bhainistíochta a fhorbairt chun na prátaí a chosaint níos fearr, gan an iomarca nimheanna a úsáid. Ach tá deacrachtaí móra ann fós. 
Stair.
As Meicsiceo (gleann Toluca) a d'eascair dúchan na bprátaí sa chéad dul síos. Galar nua a bhí i gceist le galar dubh na bprátaí, galar a tháinig chun solais ar chósta thoir na Stát Aontaithe sa bhliain 1843. Rinne an galar a bhealach go géar gasta i dtreo Lár Iarthair na Stát Aontaithe. 
I rith am samhraidh 1845, bhuail an galar Flóndras, deisceart na Fraince, oirthear na Gearmáine agus deisceart Chríoch Lochlann. Ba é ba chúis leis an tolgadh sciobtha seo ná go raibh tráchtáil na bprátaí ag dul chun domhandais san am seo féin. 
Cionsiocair Ghorta Mhór na hÉireann sna 1840idí ba ea dúchan na bprátaí. Níor tháinig ach A1 go hÉirinn in 1845 áfach. Bhí dúchan na bprátaí luaite ag an "Dublin Evening Post" don chéad uair ar an 9 Meán Fómhair 1845. Tá a fhios ag madraí an bhaile cén chríoch a bhí ar an scéal sin.
Dúchorp. Astaíonn dromchla te radaíocht leictreamaighnéadach. Braitheann déine is tonnfhad na radaíochta seo ar dhearbhtheocht an dromchla agus gnéithe mar dhath is ainmhíne an dromchla astaíochta. Cinneann na gnéithe seo éifeacht astaíochta an dromchla. Más nialas an éifeacht seo ní astaíonn an dromchla aon radaíocht, dá airde a theocht. Má bhíonn an dromchla 100% éifeachtach chun radaíochta, tugtar dúchorp air. Ag an am céanna, ionsúnn an dúchorp go hiomlán gach radaíocht a imbhuaileann é. Iarracht mhaith ar dhúchorp mar seo is ea poll beag i mballa bosca bhig agus an taobh istigh dubhaithe. An radaíocht uile a imbhuaileann an poll beag, téann sí isteach sa bhosca agus ionsúitear go huile istigh ann í. Nuair a théitear an bosca, astaítear radaíocht ón bpoll. Ag teocht an tseomra, is radaíocht infridhearg dhofheicthe an radaíocht astaithe seo, agus bíonn cuma dhubh ar an bpoll.
Adiantum. Géineas de thart ar 200 speiceas, san fhofhíleam Vittarioideae, san fhine Pteridaceae is ea Adiantum . Cuireann roinnt taighdeoirí é san fhine Adiantaceae, leis féin. Tagann ainm an ghéinéis ón Ghréigis, a chiallaíonn "gan a bheith ag fliuchadh", a thagraíonn do chumas na bhfronn uisce a chailleadh gan éirí fliuch.
Is Raithneach fhíneálta ghrástúil ilbhliantúil é Adiantum capillus-veneris (nó an "Dúchosach" sa leagan Gaeilge), a fhaightear i ngach áit, beagnach, ach sna trópaicí go háirithe. Na froind le gais chaola dhubha ghuaireacha. Na duilleoigíní ar ghais, feanchruthach neamhrialta agus na himill fillte fúthu is ag iompar sórais (crobhaingí spóragán). Timpeall 200 speiceas ar eolas.
Ducht tóracsach. An phríomhdhucht limfeach sa cholainn a thaoscann an cholainn ina hiomláine (ach amháin an taobh deas den cheann, den mhuineál is den tóracs, is an ghéag dheas uachtarach) isteach i gcumar na féithe cuingealaí inmheánaí is na féithe fo-chlabhaí. Iompraíonn sé, go príomha, limfe ina bhfuil saill ionsúite ón stéig isteach san imshruthú ginearálta fola.
Guillaume Dufay. Cumadóir ceoil a rugadh i gCambrai na Fraince, meastar, ab ea Guillaume Dufay (c 1400 – 27 Samhain 1474). Scríobh sé cuid mhaith móitéiteanna cáiliúla — "Nuper Rosarum Flores" (Bláthanna Úra na Rós, 1436) ina measc—aifreann, is amhrán saolta.
Raoul Dufy. Ealaíontóir is dearthóir a rugadh i Le Havre na Fraince ab ea Raoul Dufy (3 Meitheamh 1877 – 23 Márta 1953). Tháirg sé an-chuid dearaí fabraice, léirithe greanta leabhar agus, ó 1919 ar aghaidh, sraith sceitsí breátha peannaireachta de radhairc mhara, geallta bád is radhairc ráschúrsaí.
Duga. Imchuach ar féidir le longa lastanna a lódáil, lón a chur ar bord is deisiúcháin a dhéanamh ann. Ag brath ar an taoide, bíonn geataí ar dhuga uaireanta, ionas nach féidir fáil isteach nó amach ag tréimhsí áirithe. Is duga tirim duga inar féidir an long a chur ar bhloic is an t-uisce a chaidéalú amach chun obair a dhéanamh ar an taobh amuigh de thaobh íochtarach na cabhlach.
Pierre Maurice Marie Dühem. Fisicí is staraí eolaíochta a rugadh i bPáras ab ea Pierre Maurice Marie Dühem (1861-1916). Rinne sé taighde suntasach ar an teirmidinimic, agus d'athmhúscail spéis in eolaíocht na Meánaoise. Scríobh sé "La Théorie Physique" (Teoiric na Fisice, 1906) agus "Sauver les Phénomènes" (Ag Sábháil na bhFeiniméan, 1908).
An Ché Adhmaid. Is ceantar i gContae Bhaile Átha Cliath é an Ché Adhmaid ("Wood Quay" sa Bhéarla) nó "Cé an Adhmaid" ar uairibh.
Aimsíodh ceann de na suímh Lochlannacha is tábhachtaí ar domhan i rith tochailtí a rinneadh ag Cé an Adhmaid sna 1970idí. Thángthas ar bhaile mór a raibh breis is 200 foirgneamh ann, mar aon le céanna agus cuid de bhallaí bunaidh na cathrach. Chomh maith leis sin, fuarthas na mílte déantán, arm, earra criaga agus píosaí miotalóireachta. Chabhraigh fionnachtain na ndéantán sin le seandálaithe teacht ar thuiscint níos fearr ar an gcineál saoil a chaith na Lochlannaigh i mBaile Átha Cliath i rith na Meánaoiseanna.
Foinsí.
Tá cuid den eolas seo bunaithe ar chomharthaí an Dubline.
An Dothra Bheag. Is abhainn bheag suite i gContae Bhaile Átha Cliath é an Dothra Bheag.
Duga Sheoirse. Is duga suite i gContae Bhaile Átha Cliath é Duga Sheoirse.
Gnó na Rinne Thoir. Is lárionad gnóithe suite i gContae Bhaile Átha Cliath é Gnó na Rinne Thoir.
Inbhear Bhaile Roiséir. Is inbhear suite i gContae Bhaile Átha Cliath é Inbhear Bhaile Roiséir.
An Nainicín. Is mion-abhainn bheag atá suite i dtuaisceart Bhaile Átha Cliath í an Nainicín. Tá an cúrsa íochtarach di ina iomlán le feiceáil i bPáirc Naomh Áine agus is cúis tuile go minic é.
Pimlico, Baile Átha Cliath. Is ceantar suite i gContae Bhaile Átha Cliath é Pimlico.
Teach Solais an Phoill Bhig. Is teach solais suite i gContae Bhaile Átha Cliath é Teach Solais an Phoill Bhig.
Cearnóg Dartmouth. Is cearnóg suite i gContae Bhaile Átha Cliath é Cearnóg Dartmouth.
Cearnóg Parnell. Is cearnóg i lár Bhaile Átha Cliath í Cearnóg Parnell. Cearnóg Sheoirseach atá inti agus í suite taobh thuaidh de Shráid Uí Chonaill agus taobh thiar de Chearnóg Mhuinseo.
Czesław Śpiewa. Is amhránaí é Czesław Śpiewa (Czesław Stefan Mozil; rugadh é sa bhliain 1979 i Zabrze na Polainne).
Faiche an Choláiste.  
Is cearnóg suite i gContae Bhaile Átha Cliath í Faiche an Choláiste.
An Gairdín Cuimhneacháin. Is gairdín cuimhneacháin suite i mBaile Átha Cliath é an Gairdín Cuimhneacháin, i gcuimhne orthu uile siúd a fuair bás ag iarraidh saoirse na hÉireann a bhaint amach.
Uachtarán an lae Éamon de Valera a d'oscail an Gairdín mar chuid de chomóradh leath-chéad Éirí Amach na Cásca sa bhliain 1966. Seasann an Gairdín ar an áit ina mbunaíodh Óglaigh na hÉireann thiar sa bhliain 1913. Ar an láthair chéanna a chaith roinnt de cheannairí an Éirí Amach an oíche deireanach, sular seoladh go Príosún Chill Mhaighneann iad.
Imeachtaí réabhlóideacha.
Déantar comóradh in ómós dóibh a chailleadh mar chuid de:
An Aisling.
Sa bhliain 1976, chum an Bleácliathach Liam Mac Uistín píosa filiochta dar teideal an Aisling atá scríofa ar bhallaí an ghairdín.
Gairdíní Náisiúnta Cuimhneacháin Cogaidh na hÉireann. Is cuimhneacháin cogaidh suite i gContae Bhaile Átha Cliath é Gairdíní Náisiúnta Cuimhneacháin Cogaidh na hÉireann.
Páirc Naomh Éanna. Is páirc suite i gContae Bhaile Átha Cliath í Páirc Naomh Éanna.
Páirc Naomh Áine. Is páirc phoiblí atá suite i dtuaisceart Bhaile Átha Cliath í Páirc Naomh Áine, agus í lonnaithe idir Ráth Eanaigh agus Cluain Tarbh. Tá sí ar cheann de na páirceanna poiblí is mó sa chathair (240 acra/97 heicteár). Síolraíonn ainm na páirce ó Thobar Naomh Áine, tobar naofa atá ann leis na blianta fada.
Bhíodh an pháirc mar chuid d'eastát curtha i dtoll a chéile ag baill den teaghlach Guinness, sliocht an ghrúdaire aitheanta Arthur Guinness. Tá an pháirc roinnte ina dhá leath ag abhainn bheag (an Nainicín) a shníonn ó bhun go barr.
Droichead Abhainn na Life. Is droichead suite i gContae Bhaile Átha Cliath é Droichead Abhainn na Life.
Droichead Annesley. Is droichead suite i gContae Bhaile Átha Cliath é Droichead Annesley.
Droichead an Athar Maitiú. Is droichead suite i mBaile Átha Cliath é Droichead an Athar Maitiú, a cheanglaíonn Cé na gCeannaithe taobh theas den Life le Sráid an Teampaill agus na céanna ó thuaidh.
Stair.
Glactar leis go bhfuil an droichead gar don "áth cliath" as a bhfuil Baile Átha Cliath ainmnithe. Crosaire bunaidh thar na Life atá ann. 
Ba ag casadh an chéad mílaoise (timpeall na bliana 1014) a tógadh an chéad droichead trasna na Life. B'fhéidir gur Droichead Dubhghall a ainm i dtús báire. B'as adhmad a tógadh an droichead agus atógadh é roinnt uaireanta sa Mheánaois anuas go teacht na Normannach.
Droichead Broome.  
Is droichead suite i gContae Bhaile Átha Cliath é Droichead Broome.
Droichead na Comhdhála. Is droichead suite ar an Life i mBaile Átha Cliath é Droichead na Comhdhála (ainm oifigiúil ) nó Droichead Bhutt mar a thugtar chomh maith air. Ceanglaíonn an droichead Cé Sheoirse ó dheas le Plás Beresford agus na céanna ó thuaidh.
Edward Moss. Ba aisteoir Meiriceánach é Edward Moss, a rugadh sa bhliain 1977.
Droichead Classon. Is droichead suite i gContae Bhaile Átha Cliath é Droichead Classon.
Droichead Cuimhneacháin an Talbóidigh. Is droichead suite i gContae Bhaile Átha Cliath é Droichead Cuimhneacháin an Talbóidigh.
Tugadh ainm air in ómós do Matt Talbot.
Droichead Uí Dhonnabháin Rosa. Is droichead suite i mBaile Átha Cliath é Droichead Uí Dhonnabháin Rosa. Ceanglaionn an droichead Sráid an Fhíona agus Cé an Adhmaid ó dheas le Plás na Seansaireachta taobh thuaidh den abhainn.
"Droichead Richmond" a bhíodh air idir na blianta 1816 agus 1923.
Droichead Farmleigh. Is droichead suite i mBaile Átha Cliath é Droichead Farmleigh.
Droichead Grattan. Is droichead suite i gContae Bhaile Átha Cliath é Droichead Grattan.
Droichead Iarnróid na Life. Is droichead suite i gContae Bhaile Átha Cliath é Droichead Iarnróid na Life.
Droichead James Joyce. Is droichead suite ar an Life i mBaile Átha Cliath é Droichead James Joyce, a cheanglaíonn na céanna ó dheas le Plás Blackhall ó thuaidh.
An t-ailtire Spáinneach Santiago Calatrava a dhear, agus an obair thógála curtha i gcích ag an gcomhlacht Éireannach Irishenco Construction. Ainmníodh an droichead in ómós don scríbhneoir mór le rá James Joyce agus osclaíodh go h-oifigiúil é ar Lá Bloom na bliana 2003.
Droichead Londan, Baile Átha Cliath.  
Is droichead suite i gContae Bhaile Átha Cliath é Droichead Londan.
Droichead na Lúblíne. Is droichead suite i gContae Bhaile Átha Cliath é Droichead na Lúblíne.
Droichead Leamhcáin. Is droichead suite i Leamhcán i gContae Bhaile Átha Cliath é Droichead Leamhcáin.
Jeff Foxworthy. Is aisteoir Meiriceánach é Jeffrey Marshall "Jeff" Foxworthy, a rugadh sa bhliain 1958.
Carlos Mencia. Is aisteoir Meiriceánach é Ned Arnel Mencía, a rugadh sa bhliain 1967.
Christina Ricci. Is ban-aisteoir Meiriceánach é Christina Ricci, a rugadh sa bhliain 1980.
Lombardo Boyar. Is aisteoir Meiriceánach é Lombardo Boyar, a rugadh sa bhliain 1973.
John Tartaglia. Is aisteoir Meiriceánach é Joanthan Nicholas "John" Tartaglia, a rugadh sa bhliain 1978.
Nia Long. Is ban-aisteoir Meiriceánach é Nia Long, a rugadh ar 30 Deireadh Fómhair sa bhliain 1970 mar Nitara Carlynn Long. Aithnítear í as a róil sna sraitheanna teilifíse úd "The Fresh Prince of Bel-Air" agus "Third Watch" agus i roinnt mhaith scannán mar "In Too Deep", "Boyz n the Hood", agus "Big Momma's House". 
Rugadh Nia Long i mBrooklyn, Nua-Eabhrac, do bheirt mhúinteoirí de bhunús Cairibeach. D'fhás sí aníos i Nua-Eabhrac, seal gairid in Iowa, agus i gCalifornia. D'fhreastail sí ar St. Mary's Academy, Inglewood, California, agus Westchester High School i Los Angeles, mar a ndearna sí staidéar ar ealaíona amharclainne agus siamsa.
Jascha Washington. Is aisteoir Meiriceánach é Jascha Akili Washington, a rugadh sa bhliain 1989.
Brandon T. Jackson. Is aisteoir Meiriceánach é Brandon Timothy Jackson, a rugadh sa bhliain 1984.
Droichead na Mílaoise. Is droichead suite i gContae Bhaile Átha Cliath é Droichead na Mílaoise.
Droichead Thomáis Uí Chléirigh. Is droichead suite i mBaile Átha Cliath é Droichead Thomáis Uí Chléirigh, nó "Droichead an Nascbhóthair Thoir" mar a bhíodh air roimh 4 Bealtaine 2016.
Droichead an Nascbhóthair Thiar. Is droichead suite i gContae Bhaile Átha Cliath é Droichead an Nascbhóthair Thiar.
Droichead Phroinsias Uí Shearbháin. Is droichead suite i gContae Bhaile Átha Cliath é Droichead Phroinsias Uí Shearbháin.
Droichead Ruaraí Uí Mhóra. Is droichead suite i gContae Bhaile Átha Cliath é Droichead Ruaraí Uí Mhóra.
Droichead Samuel Beckett. Is droichead suite i mBaile Átha Cliath trasna na Life é Droichead Samuel Beckett. 
Santiago Calatrava, ailtire as Valencia na Spáinne, a dhear é ina stíl nua-thodhchaíoch shainiúil. Cuireadh tús lena thógáil sa bhliain 2007 agus osclaíodh é ar 10 Nollaig, 2009.
Droichead Seán Heuston. Is droichead suite i gContae Bhaile Átha Cliath é Droichead Seán Heuston.
Droichead Sheáin Uí Chathasaigh. Droichead thar an Life i gcroílár Bhaile Átha Cliath is ea Droichead Sheáin Uí Chathasaigh. Déanann an droichead nasc idir Cé Theach an Chustaim ó thuaidh agus Cé na Cathrach ó dheas.
Droichead lúdrach coisithe atá ann.
Droichead Uí Mhaoilíosa. Is droichead suite i gContae Bhaile Átha Cliath é Droichead Uí Mhaoilíosa.
Droichead Uí Chonaill. Droichead thar an Life i gcroílár Bhaile Átha Cliath is ea Droichead Uí Chonaill. Déanann an droichead nasc idir Sráid Uí Chonaill ó thuaidh agus Sráid D’Olier, Sráid Westmoreland agus na céanna ó dheas.
"Droichead Carlisle" a bhíodh air roimh 1882.
Dúiche deannaigh. Réigiún ollmhór den fhéarthalamh leathloiscneach sna Stáit Aontaithe, ó Kansas ó dheas go Texas, mar a dtarlaíonn stoirmeacha deannaigh. Sna 1930idí, tar éis roinnt blianta de bharra an-mhaithe róshaothraithe, tharla triomach, stoirmeacha láidre is creimeadh uafásach, le stoirmeacha ollmhóra deannaigh a mhill an réigiún is na feirmeoirí a mhair ann.
Eilimint thrasúránach. Tugtar eilimint thrasúránach ar dhúil le huimhir adamhach níos mó ná 112. Ní tharlaíonn siad go nádúrtha. Is é úráiniam (uimhir adamhach 92) an dúil nádúrtha is troime. Cruthaíodh dúile níos troime trí imbhuailtí fuinniúla idir núicléis dúl le huimhreacha adamhacha níos lú. Faoi 1994 ba í an dúil ba throime ná meitniriam, leis an uimhir adamhach 109. I 1999 d'imbhuail eolaithe sa Rúis sprioc plútóiniam le cailciam chun dúil 114 a chruthú, agus an bhliain chéanna i gCalifornia chruthaigh eolaithe dúil 116 trí luaidhe a imbhualadh le crioptón. An-ghearrshaolach a bhíonn na dúile sárthroma, agus ní fios fós an bhfuil uastroime dúile ann nach féidir a shárú.
Dúile sintéiseacha. Is éard is dúil shintéiseach ann ná iseatóp, radaighníomhach de ghnáth, a dhéantar trí imoibrithe núicléacha. Is sintéiseach gach iseatóp de gach dúil achtainídeach.
Miotal trasdultach. Na dúile ina mbíonn sceall neamhiomlán leictreon á líonadh nach é an fiús-sceall é. Is miotail iad uile, agus cuimsíonn siad na dúile le huimhreacha adamhacha ó 21 (scaindiam) go 29 (copar) is a ngrúpaí. Is cosúil an cheimic i ngach cás, agus taispeánann an chuid is mó díobh staideanna ocsaídiúcháin +2 is +3 de ghnáth. De réir cineáil, déanann siad comhdhúile daite paramaighnéadacha agus raon mór comhdhúl comhordaithe.
Duileasc abhann. Planda bliantúil uisciúil, dúchasach do ghnáthóga fionnuisce ar fud an Domhain is ea an duileasc abhann. Na duilleoga faoin uisce tréshoilseach. Na duilleoga ar snámh, má bhíonn siad i láthair, glas teimhneach. Na bláthanna neamhfheiceálach, i gcinn ubhchruthacha. Pailnithe leis an ngaoth nó an t-uisce. Na síolta snámhach.
Duillíneach. Feithid leata mhór le sínithe leathana leata ar a chosa, ionas go mbíonn cuma duilleoige air. Timpeall 50 speiceas ann, in oirdheisceart na hÁise is an Nua-Ghuine den chuid is mó.
Paul Abraham Dukas. Cumadóir ceoil a rugadh i bPáras ab ea Paul Abraham Dukas (1 Deireadh Fómhair 1865 – 17 Bealtaine 1935). Is é an dán siansach "L'Apprenti Sorcier" (Printíseach an Asarlaí, 1897) a shárshaothar, ach scríobh sé cuid mhaith píosaí ceoil shiansaigh is pianó.
Dúlagar iarbhreithe. Corraíl i bhfonn na máthar sa tréimhse tar éis toirbhirt an linbh. Baineann sé le titim thobann i leibhéil hormón, tuirse, agus eachtra chinniúnach na breithe. Is coitianta go dtarlóidh corraíl éadrom le sileadh deor is greannaitheacht ar feadh cúpla la, ach uaireanta is féidir go dtarlóidh dúlagar trom muna mbíonn tacaíocht mhaith shóisialta don mháthair agus má bhíonn imní uirthi maidir leis an todhchaí. Uaireanta is féidir go mbeidh an dúlagar chomh trom gur galar meabhrach é (síocóis chorcra) le gnéithe den scitsifréine nó an tsíocóis mháindúlagrach, agus is gá an mháthair a chóireáil in ospidéal meabhrach.
Dulcaiméir. Saghas siotáir le hathshonadóir adhmaid, i bhfoirm traipéisiam de ghnáth, le huimhreacha éagsúla sreang miotalach a théann thar (nó trí) dhroichid a bhíonn feistithe ina n-ionad ag teannas na sreang. Seinntear é le casúir. Foirm amháin nó eile de forleathan ar fud an Domhain ón 15ú céad nó níos faide siar.